ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

N\_\_\_\_\_ - Ա

**ՆԵՐԴՐՈՒՄԱՅԻՆ ԾՐԱԳՐԻ ՇՐՋԱՆԱԿՆԵՐՈՒՄ «ՊԱՐԿ ԳՐՈՒՊ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ԱՊՐԱՆՔՆԵՐԻ ՆԵՐՄՈՒԾՄԱՆ ԴԵՊՔՈՒՄ ՄԱՔՍԱՅԻՆ ԵՎ ՀԱՐԿԱՅԻՆ ՄԱՐՄԻՆՆԵՐԻ ԿՈՂՄԻՑ ՀԱՇՎԱՐԿՎԱԾ ԱՎԵԼԱՑՎԱԾ ԱՐԺԵՔԻ ՀԱՐԿԻ ԳՈՒՄԱՐՆԵՐԻ ՎՃԱՐՄԱՆ ԺԱՄԿԵՏԸ ԵՐԵՔ ՏԱՐԻ ԺԱՄԿԵՏՈՎ ՀԵՏԱՁԳԵԼՈՒ ՄԱՍԻՆ**

Հիմք ընդունելով Հայաստանի Հանրապետության հարկային օրենսգրքի 79-րդ հոդվածի 1-ին մասը և ղեկավարվելով Հայաս­տանի Հանրա­պետության կառավարության 2017 թվականի հոկտեմբերի 5-ի N1225-Ն որոշման պահանջներով` Հայաստանի Հանրապետության կառավարությունը ո ր ո շ ու մ է.

1. Հայաստանի Հանրապետության կառավարության սահմանած կարգով ընտրված «Պարկ Գրուպ» սահմանափակ պատասխանատվությամբ ընկերության կողմից իրականացվող ներդրումային ծրագրի շրջանակներում 2019 թվականի մայիսի 10-ից մինչև 2020 թվականի դեկտեմբերի 31-ը ներառյալ ներմուծվող ապրանքների` համաձայն հավելվածի, մաքսային և հարկային մարմինների կողմից հաշվարկվող ավելացված արժեքի հարկի վճարման ժամկետը հետաձգվում է ներմուծման հայտարարագրման օրվանից հաշված 3 տարի ժամկետով:

2. Հայաստանի Հանրապետության տնտեսական զարգացման և ներդրումների նախարարին` ապահովել «Պարկ Գրուպ» սահմանափակ պատասխանատվությամբ ընկերության հետ Հայաս­տանի Հանրա­պետության կառավարության 2017 թվականի հոկտեմբերի 5-ի N1225-Ն որոշման 2-րդ կետով հաստատված` ներդրումային ծրագրի իրականացման ակնկալվող արդյունքների և մոնիթորինգի համա­կարգի մասին համապատասխան պայմանագրի կնքումը:

3. Սահմանել, որ սույն որոշման հավելվածում նշված են ապրանքների նախնական արժեքները:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ ՆԻԿՈԼ ՓԱՇԻՆՅԱՆ

Հավելված

ՀՀ կառավարության 2019 թվականի

\_\_\_\_\_\_\_\_\_\_ -ի N …-Ա որոշման

ՑԱՆԿ

«ՊԱՐԿ ԳՐՈՒՊ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ՆԵՐՄՈՒԾՎՈՂ ԱՊՐԱՆՔՆԵՐԻ

|  |  |  |  |  |  |
| --- | --- | --- | --- | --- | --- |
| NN  ը/կ | ԱՏԳԱԱ-ի ծածկագիրը | Անվանումը | Չափի միավորը | Քանակը | Արժեքը (դրամ) |
| 1 | 2 | 3 | 4 | 5 | 6 |
| 1 | 9508 | Կարուսել (Family Coaster) | կգ | 20 000 | 435 000 000 |
| 2 | 9508 | Կարուսել (Family Coaster) | կգ | 50 000 | 295 000 000 |
| 3 | 9508 | Կարուսել (Family Coaster) | կգ | 30 500 | 78 000 000 |
| 4 | 9508 | Կարուսել (Jump Around) | կգ | 3 000 | 54 000 000 |
| 5 | 9508 | Կարուսել (Family Swinger) | կգ | 9 500 | 86 540 000 |
| 6 | 9508 | Կարուսել (Spinning Coaster) | կգ | 13 200 | 104 010 000 |
| 7 | 9508 | Կարուսել (Samba Tower) | կգ | 9 000 | 82 000 000 |
| 8 | 9508 | Կարուսել (Midi Dance Party) | կգ | 15 500 | 113 070 000 |
| 9 | 9508 | Կարուսել (Carousel) | կգ | 16 000 | 166 500 000 |
| 10 | 9508 | Կարուսել (Bumper Cars) | կգ | 7 900 | 52 000 000 |
| 11 | 9508 | Ատրակցիոն (Playground) | կգ | 27 500 | 92 500 000 |
| 12 | 9508 | Ատրակցիոն (Redemption Games) | կգ | 3 000 | 57 500 000 |
| 13 | 9508 | Կարուսել (Freefall Tower) | կգ | 10 000 | 167 615 000 |
| 14 | 9508 | Կարուսել (Kontiki) | կգ | 16 500 | 179 081 000 |
| 15 | 9508 | Ատրակցիոն (Shooting Game) | կգ | 3 000 | 45 200 000 |
| 16 | 9406 | Շարժական տուն, շինություն (Building) | կգ | 193 600 | 150 000 000 |
| 17 | 9406 | Շարժական տուն, շինություն (Building) | կգ | 118 000 | 90 000 000 |
| 18 | 9508 | Կարուսել (Magic Bikes) | կգ | 5 000 | 75 200 000 |
| 19 | 9508 | Կարուսել (Windstarz) | կգ | 20 000 | 390 300 000 |
| 20 | 9508 | Կարուսել (Avio) | կգ | 4 000 | 90 100 000 |
| 21 | 9508 | Կարուսել (Wave Swinger) | կգ | 24 000 | 251 500 000 |
| 22 | 9508 | Կարուսել (Crazy Frog) | կգ | 20 000 | 222 500 000 |
| 23 | 9508 | Կարուսել (Family Boomerang) | կգ | 86 000 | 1 050 000 000 |
| 24 | 9508 | Կարուսել (Santa Maria) | կգ | 15 500 | 247 000 000 |
| 25 | 9508 | Կարուսել (Horse Ride) | կգ | 8 500 | 63 500 000 |
| 26 | 9508 | Շատրվան (Small Fountain) | կգ | 5 000 | 91 500 000 |
| 27 | 9508 | Ատրակցիոն (Playground) | կգ | 15 000 | 47 500 000 |
| 28 | 7308 | Մետաղյա պանելներ (Building) | կգ | 108 500 | 164 100 000 |
| Ընդամենը` | | | | | **4 941 216 000** |

ՀԻՄՆԱՎՈՐՈՒՄ

«ՆԵՐԴՐՈՒՄԱՅԻՆ ԾՐԱԳՐԻ ՇՐՋԱՆԱԿՆԵՐՈՒՄ «ՊԱՐԿ ԳՐՈՒՊ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ԱՊՐԱՆՔՆԵՐԻ ՆԵՐՄՈՒԾՄԱՆ ԴԵՊՔՈՒՄ ՄԱՔՍԱՅԻՆ ԵՎ ՀԱՐԿԱՅԻՆ ՄԱՐՄԻՆՆԵՐԻ ԿՈՂՄԻՑ ՀԱՇՎԱՐԿՎԱԾ ԱՎԵԼԱՑՎԱԾ ԱՐԺԵՔԻ ՀԱՐԿԻ ԳՈՒՄԱՐՆԵՐԻ ՎՃԱՐՄԱՆ ԺԱՄԿԵՏԸ ԵՐԵՔ ՏԱՐԻ ԺԱՄԿԵՏՈՎ ՀԵՏԱՁԳԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ՄԱՍԻՆ

1. **Անհրաժեշտությունը**

Սույն որոշման նախագծի ընդունումը պայմանավորված է ներդրումային ծրագրի շրջանակներում «Պարկ Գրուպ» սահմանափակ պատասխանատվությամբ ընկերության կողմից ապրանքների ներմուծման դեպքում մաքսային և հարկային մարմինների կողմից հաշվարկված ավելացված արժեքի հարկի գումարների վճարման ժամկետը երեք տարի ժամկետով հետաձգելու անհրաժեշտությամբ` Հայաստանի Հանրապետության հարկային օրենսգրքի 79-րդ հոդվածի 1-ին մասի և ՀՀ կառավարության 2017 թվականի հոկտեմբերի 5-ի N1225-Ն որոշման պահանջներին համապատասխան:

1. **Ընթացիկ իրավիճակը և խնդիրները**

«Պարկ Գրուպ» ՍՊ ընկերությունը հիմնադրվել է 2017 թվականին։

Ներդրումային ծրագրի շրջանակներում Ընկերությունը նախատեսում է ՀՀ, ք. Երևանում կառուցել ընտանեկան ժամանցի և զվարճանքի այգի, որտեղ գործելու են եվրոպական արտադրության վերջին սերնդի կարուսելներ։ Գործարկումը 1-ին փուլի նախատեսվում է 2019 թվականի 4-րդ եռամսյակում։

Ներկա պահին աշխատակիցները 5-ն են, որոնց միջին աշխատավարձն էլ կազմում է 200 հազ․ դրամ։

Ներկայացված ներդրումային ծրագրի շրջանակներում ընկերությունը մտադիր է կատարել ընդհանուր շուրջ 7,5 մլրդ դրամի չափով ներդրում: Հետաձգման ենթակա ապրանքների համար նախատեսված գումարը կկազմի 4,94 մլրդ դրամ, իսկ հետաձգվող ԱԱՀ-ն գնահատվում է 0,98 մլրդ դրամ։ Հաշվի առնելով այն հանգամանքը, որ նախատեսվող սարքավորումների և կառուցվածքների ներմուծումը պայմանավորված է կատարվելիք աշխատանքների լայնածավալությամբ ու բարդությամբ, սարքավորումների մեծ մասի ԱՏԳ ԱԱ ծածկագրերի հստակեցմամբ՝ հայտնում ենք, որ նշված ներդրումային ծրագրի շրջանակներում սարքավորումների և կառուցվածքների ներմուծումն կարող է իրականացվել փուլ առ փուլ։

Վերոնշյալ գործունեության կազմակերպման համար ներմուծվող ապրանքների մասով ընկերությունն ակնկալում է ԱԱՀ-ի գումարների երեք տարի ժամկետով հետաձգում:

1. **Տվյալ բնագավառում իրականացվող քաղաքականությունը**

Ներդրումների ներգրավում, նոր աշխատատեղերի ստեղծում:

1. **Կարգավորման նպատակը և բնույթը**

Հայաստանի Հանրապետության հարկային օրենսգրքի 79-րդ հոդվածի 1-ին մասի և ՀՀ կառավարության 2017 թվականի հոկտեմբերի 5-ի N1225-Ն որոշման պահանջներին համաձայն ներդրումային ծրագրերի շրջանակներում ապրանքների ներմուծման դեպքում մաքսային և հարկային մարմինների կողմից հաշվարկված ավելացված արժեքի հարկի գումարների վճարման ժամկետը երեք տարի ժամկետով հետաձգում:

1. **Նախագծի մշակման գործընթացում ներգրավված ինստիտուտները և անձիք**

Նախագիծը մշակվել է ՀՀ տնտեսական զարգացման և ներդրումների նախարարության կողմից՝ հաշվի առնելով ՀՀ ֆինանսների նախարարության, ԿԱ Պետական եկամուտների կոմիտեի և ՀՀ արտակարգ իրավիճակների նախարարության դիրքորոշումը:

1. **Ակնկալվող արդյունքը**

Ներդրումային ծրագրի իրագործման արդյունքում ընկերությունում երեք տարվա ընթացքում կստեղծվի 350 նոր աշխատատեղ` 200 հազ․ դրամ միջին աշխատավարձով:

1. **Այլ տեղեկություններ (եթե այդպիսիք առկա են)**

**ՏԵՂԵԿԱՆՔ**

**«ՆԵՐԴՐՈՒՄԱՅԻՆ ԾՐԱԳՐԻ ՇՐՋԱՆԱԿՆԵՐՈՒՄ «ՊԱՐԿ ԳՐՈՒՊ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ԱՊՐԱՆՔՆԵՐԻ ՆԵՐՄՈՒԾՄԱՆ ԴԵՊՔՈՒՄ ՄԱՔՍԱՅԻՆ ԵՎ ՀԱՐԿԱՅԻՆ ՄԱՐՄԻՆՆԵՐԻ ԿՈՂՄԻՑ ՀԱՇՎԱՐԿՎԱԾ ԱՎԵԼԱՑՎԱԾ ԱՐԺԵՔԻ ՀԱՐԿԻ ԳՈՒՄԱՐՆԵՐԻ ՎՃԱՐՄԱՆ ԺԱՄԿԵՏԸ ԵՐԵՔ ՏԱՐԻ ԺԱՄԿԵՏՈՎ ՀԵՏԱՁԳԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

Նախագծի ընդունման հետ կապված այլ իրավական ակտերի ընդունման անհրաժեշտություն չի առաջանում:

**ՏԵՂԵԿԱՆՔ**

**«ՆԵՐԴՐՈՒՄԱՅԻՆ ԾՐԱԳՐԻ ՇՐՋԱՆԱԿՆԵՐՈՒՄ «ՊԱՐԿ ԳՐՈՒՊ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ԱՊՐԱՆՔՆԵՐԻ ՆԵՐՄՈՒԾՄԱՆ ԴԵՊՔՈՒՄ ՄԱՔՍԱՅԻՆ ԵՎ ՀԱՐԿԱՅԻՆ ՄԱՐՄԻՆՆԵՐԻ ԿՈՂՄԻՑ ՀԱՇՎԱՐԿՎԱԾ ԱՎԵԼԱՑՎԱԾ ԱՐԺԵՔԻ ՀԱՐԿԻ ԳՈՒՄԱՐՆԵՐԻ ՎՃԱՐՄԱՆ ԺԱՄԿԵՏԸ ԵՐԵՔ ՏԱՐԻ ԺԱՄԿԵՏՈՎ ՀԵՏԱՁԳԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Նախագիծն ընդունելու կապակցությամբ պետական բյուջեում (կամ տեղական ինքնակառավարման մարմնի բյուջեում) ծախսերի կամ եկամուտների ավելացում կամ նվազեցում չի նախատեսվում։

ԱՄՓՈՓԱԹԵՐԹ

«ՊԱՐԿ ԳՐՈՒՊ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ՆԵՐԴՐՈՒՄԱՅԻՆ ԾՐԱԳՐԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ

|  |  |  |  |
| --- | --- | --- | --- |
| Հ/Հ | Առարկության, առաջարկության հեղինակը¸ գրության ստացման ամսաթիվը, համարը | Առարկության. առաջարկության բովանդակությունը | Եզրակացություն, կատարված փոփոխությունները |
| 1 | ՀՀ ֆինանսների նախարարություն  01/2-1/7846-2019  2019-05-15 | ՀՀ ֆինանսների նախարարությունը քննարկել է «Պարկ Գրուպ» սահմանափակ պատաս­խա­­­­նա­­տվությամբ ընկերության կողմից իրականացվող ներդրումային ծրագրի շրջա­նակում ապրանք­ների ներմուծ­­ման դեպ­քում հաշվարկված ԱԱՀ-ի գումարների վճար­ման ժամկետը երեք տարով հետա­ձգելու վերա­բերյալ ՀՀ վարչապետի աշխատակազմ ներ­կա­­յաց­­ված հայտը, որի վերաբերյալ հայտ­նում ենք, որ դիտողություններ և առա­ջար­կու­թյուն­ներ չկան:  Միաժամանակ, կից ներկայացնում ենք ՀՀ կառավարության 2017 թվականի հոկտեմ­բերի 5-ի թիվ 1225-Ն որոշմամբ հաստատված թիվ 1 հավելվածի 8-րդ կետով սահմանված չափորոշիչների գնահատականները: | Ընդունվել է ի գիտություն։ |
| 2 | ՀՀ ԿԱ պետական եկամուտների կոմիտե  /3-2/19419-2019  2019-05-15 | ՀՀ կառավարության 05.10.2017թ. N 1225-Ն որոշման (այսուհետ` Որոշում) 1-ին կետով հաստատված հավելվածով սահմանված կար­գով «Պարկ Գրուպ» ՍՊԸ կող­­մից ներ­կա­յաց­­ված` ներդրումային ծրագրի շրջանակներում ապրանքների ներ­մուծ­ման դեպ­­քում մաքսային և հարկային մարմինների կողմից հաշվարկված ավե­­լացված արժեքի հար­կի գումարների վճարման ժամկետի հետաձգման դիմումի վերա­բերյալ հայտնում ենք հետևյալը:  2018 թվականի հունվարի 1-ից ուժի մեջ են մտել «Կազմակերպությունների և անհատ ձեռնարկատերերի կողմից ներմուծվող` ակցիզային հարկով հարկման ոչ ենթակա այն ապրանքների ցանկը հաստատելու մասին, որոնց ներմուծումն ազատված է ավելացված արժեքի հարկից» ՀՀ 2001 թվականի հունիսի 29-ի թիվ ՀՕ-195 օրենքում կատարված փոփոխությունները, որոնցով ավելացված արժեքի հարկ վճարող համարվողների կողմից ԱՏԳ ԱԱ 84 և 85 ապրանքային խմբերին դասվող ապրանքների (որոշակի բացառություններով) ներմուծումն ազատվում է ավելացված արժեքի հարկից:  Հաշվի առնելով վերոգրյալը, դիմումին կից ներկայացված ցանկի 26-րդ և 27-րդ տողերում նշված ապրանքների ներմուծումը ազատված է ԱԱՀ-ից, հետևաբար առաջարկում ենք նշված տողերը հանել ցանկից:  Միաժամանակ, կից ներկայացնում ենք Որոշմամբ սահմանված չափորոշիչների գնահատականների վերաբերյալ տեղեկանք: | Ընդունվել է։  Հանվել են ցանկից նշված 2 ապրանքատեսակը և 1 ապրանք ցանկում բաժանվել է 3 մասի, սակայն գումարը դրանից չի ավելացել։ |
| 3 | ՀՀ արտակարգ իրավիճակների նախարարություն 01/01.1/4138-2019 2019-05-15 | <<Պարկ Գրուպ>> ընկերության ներդրումային ծրագրի շրջանակներում ներմուծվող ապրանքների մասով հաշվարկված ավելացված արժեքի հարկի գումարների վճարման ժամկետը երեք տարի ժամկետով հետաձգելու դիմումի վերաբերյալ Արտակարգ իրավիճակների նախարարությունն առարկություններ և առաջարկություններ չունի:  Միաժամանակ հայտնում եմ, որ <<Պարկ Գրուպ>> ընկերության դիմումին կից ներմուծվող ապրանքների ցանկում ներառված կարուսելները և մյուս արտադրական վտանգավոր օբյեկտները ենթակա են անցնելու <<Տեխնիկական անվտանգության ապահովման պետական կարգավորման մասին>> Հայաստանի Հանրապետության օրենքով սահմանված համապատասխան ընթացակարգերով: | Ընդունվել է ի գիտություն։ |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՏՆՏԵՍԱԿԱՆ ԶԱՐԳԱՑՄԱՆ ԵՎ

ՆԵՐԴՐՈՒՄՆԵՐԻ ՆԱԽԱՐԱՐ

ՏԻԳՐԱՆ ԽԱՉԱՏՐՅԱՆ

|  |  |  |  |  |
| --- | --- | --- | --- | --- |
| ՏԵՂԵԿԱՆՔ ՀՀ կառավարության 2017 թվականի հոկտեմբերի 5-ի N1225-Ն որոշման պահանջներին համաձայն ծրագրի գնահատականները և ՀՀ տնտեսական զարգացման և ներդրումների նախարարության կողմից ամփոփված միջին արդյունք | | | | |
| «Պարկ Գրուպ» ՍՊ ընկերություն | | | | |
| Գնահատման չափորոշիչներ | ՀՀ տնտեսական զարգացման և ներդրումների նախարարություն | ՀՀ ֆինանսների նախարարություն | ՀՀ ԿԱ պետական եկամուտների կոմիտե | Ամփոփված արդյունք |
| Տնտեսության վրա մուլտիպլիկատիվ ազդեցություն (7) | 5 | 4 | 5 | 4.7 |
| Զբաղվածության ընդլայնում (10) | 10 | 8 | 7 | 8.3 |
| Նորարարություն և արտադրողականության բարձրացում (10) | 5 | 3 | 5 | 4.3 |
| Արտահանման ուղղվածություն (10) | 0 | 0 | 0 | 0.0 |
| Ծրագրի իրականացման շրջանակներում տրվող միջին աշխատավարձ (10) | 8 | 6 | 7 | 7.0 |
| Անձի համապատասխանությունը «Փոքր և միջին ձեռնարկատիրության պետական աջակցության մասին» Հայաստանի Հանրապետության օրենքով սահմանված դասակարգմանը (3) | 2 | 1 | 2 | 1.7 |
| Ընդամենը | 30 | 22 | 26 | 26.0 |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՏՆՏԵՍԱԿԱՆ ԶԱՐԳԱՑՄԱՆ ԵՎ

ՆԵՐԴՐՈՒՄՆԵՐԻ ՆԱԽԱՐԱՐ

ՏԻԳՐԱՆ ԽԱՉԱՏՐՅԱՆ